title: DELEGIRANA DIREKTIVA KOMISIJE (EU) .../… o izmjeni Direktive 2014/47/EU Europskog parlamenta i Vijeća u pogledu izmjena oznaka kategorija vozila koje proizlaze iz izmjena zakonodavstva o homologaciji

text:
               OBRAZLOŽENJE

               1.KONTEKST DELEGIRANOG AKTA

               Direktivom 2014/47/EU
                  1
                Europskog parlamenta i Vijeća od 3. travnja 2014. o pregledima tehničke ispravnosti na cesti gospodarskih vozila koja prometuju u Uniji i stavljanju izvan snage Direktive 2000/30/EZ
                  2
                utvrđuju se minimalni zahtjevi za sustav pregleda tehničke ispravnosti na cesti gospodarskih vozila koja prometuju na državnom području država članica. Tehnički pregledi dio su šireg sustava osmišljenog kako bi se osiguralo da su vozila u uporabi sigurna i ekološki prihvatljiva, a taj sustav obuhvaća periodične tehničke preglede vozila u skladu s Direktivom 2014/45/EU
                  3
                i preglede tehničke ispravnosti na cesti vozila koja se upotrebljavaju za gospodarske djelatnosti cestovnog prijevoza u skladu s Direktivom 2014/47/EU.

               Direktiva 2014/47/EU primjenjuje se na vozila konstrukcijske brzine veće od 25 km/h koja pripadaju kategorijama utvrđenima u članku 2. stavku 1., kako su definirane u Direktivi 2003/37/EZ
                  4
                i Direktivi 2007/46/EZ
                  5
                Europskog parlamenta i Vijeća. S obzirom na izmjene u oznakama kategorija vozila koje proizlaze iz stavljanja izvan snage Direktive 2003/37/EZ Uredbom (EU) br. 167/2013
                  6
               , cilj je ovog delegiranog akta ažurirati upućivanja na odgovarajuće kategorije vozila radi njihova usklađivanja s izmjenama zakonodavstva o homologaciji.

               2.SAVJETOVANJA PRIJE DONOŠENJA AKTA

               Komisija je u svibnju 2020. osnovala stručnu skupinu za tehničku ispravnost i registracijske dokumente vozila (RWEG). Zadaća je RWEG-a pomagati Glavnoj upravi za mobilnost i promet u pripremi nezakonodavnih akata u području dokumenata o tehničkoj ispravnosti i registracijskih dokumenata vozila, uključujući pripremu delegiranih i provedbenih akata, pomagati Komisiji u pripremi odgovarajućih smjernica te razmjenjivati iskustva i dobre primjere iz prakse. RWEG je proučio nacrt teksta delegiranog akta na sastancima 17. rujna 2020. i 25. studenoga 2020. Nacrt direktive bio je predmet javnog savjetovanja na portalu za bolju regulativu u trajanju od 16. travnja 2021. do 14. svibnja 2021. Zaprimljeno je sedam odgovora. Šest odgovora odnosilo se na najveću masu vozila kojima je dopušteno upravljati na temelju vozačke dozvole kategorije B, što nije izravno povezano s ovim aktom, a u jednom odgovoru iskazana je općenita potpora inicijativi.

               3.PRAVNI ELEMENTI DELEGIRANOG AKTA

               Delegirani akt temelji se na članku 21. prvoj alineji Direktive 2014/47/EU.

               Konkretno, u prvoj alineji članka 21. Direktive 2014/47/EU navodi se da je Komisija ovlaštena donijeti delegirane akte u skladu s člankom 22. s ciljem ažuriranja članka 2. stavka 1. i Priloga IV. točke 6., prema potrebi, da bi se vodilo računa o promjenama kategorija vozila nastalih izmjenama zakona iz tog članka, a da to ne utječe na područje primjene ove Direktive. Stoga je upućivanja na to oznake potrebno ažurirati u skladu s promjenama do kojih je došlo zbog stavljanja izvan snage Direktive 2003/37/EZ donošenjem Uredbe (EU) br. 167/2013.

               DELEGIRANA DIREKTIVA KOMISIJE (EU) .../…

               оd 29.6.2021.

               o izmjeni Direktive 2014/47/EU Europskog parlamenta i Vijeća u pogledu izmjena oznaka kategorija vozila koje proizlaze iz izmjena zakonodavstva o homologaciji

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu 2014/47/EU Europskog parlamenta i Vijeća od 3. travnja 2014. o pregledima tehničke ispravnosti na cesti gospodarskih vozila koja prometuju u Uniji i stavljanju izvan snage Direktive 2000/30/EZ
                  7
               , a posebno njezin članak 21.,

               budući da:

               (1)Direktiva 2014/47/EU primjenjuje se na gospodarska vozila konstrukcijske brzine veće od 25 km/h koja pripadaju kategorijama navedenima u članku 2. stavku 1. te direktive. Te se kategorije utvrđuju upućivanjem na direktive 2003/37/EZ
                  8
                i 2007/46/EZ
                  9
                Europskog parlamenta i Vijeća.

               (2)Direktive 2003/37/EZ i 2007/46/EZ stavljene su izvan snage Uredbom (EU) br. 167/2013
                  10
               , odnosno Uredbom (EU) 2018/858
                  11
                Europskog parlamenta i Vijeća.

               (3)S obzirom na izmjene oznaka kategorija vozila koje su nastale stavljanjem Direktive 2003/37/EZ izvan snage Uredbom (EU) br. 167/2013, trebalo bi ažurirati kategorije vozila iz članka 2. stavka 1. Direktive 2014/47/EU te točku 6. Priloga IV. toj direktivi.

               (4)Direktivu 2014/47/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

               Članak 1.

               Direktiva 2014/47/EU mijenja se kako slijedi:

               (1)članak 2. mijenja se kako slijedi:

               (a)stavak 1. mijenja se kako slijedi:

               i. uvodni tekst zamjenjuje se sljedećim:

               „1. Ova se Direktiva primjenjuje na vozila konstrukcijske brzine veće od 25 km/h koja pripadaju sljedećim kategorijama, kako su definirane u Uredbi (EU) br. 167/2013 Europskog parlamenta i Vijeća* i Uredbi (EU) 2018/858 Europskog parlamenta i Vijeća**:

               _________

               * Uredba (EU) br. 167/2013 Europskog parlamenta i Vijeća od 5. veljače 2013. o homologaciji i nadzoru tržišta traktora za poljoprivredu i šumarstvo (SL L 60, 2.3.2013., str. 1.).

               ** Uredba (EU) 2018/858 Europskog parlamenta i Vijeća od 30. svibnja 2018. o homologaciji i nadzoru tržišta motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila, o izmjeni uredaba (EZ) br. 715/2007 i (EZ) br. 595/2009 te o stavljanju izvan snage Direktive 2007/46/EZ (SL L 151, 14.6.2018., str. 1.).”;

               ii. točka (d) zamjenjuje se sljedećim:

               „(d) vozila kategorija T1b, T2b, T3b, T4.1b, T4.2b i T4.3b čija se uporaba za gospodarski cestovni prijevoz uglavnom odvija na javnim cestama, a čija je najveća konstrukcijska brzina veća od 40 km/h.”;

               (2)u Prilogu IV. točka 6. mijenja se kako slijedi:

               (a)podtočke (g) i (h) zamjenjuju se sljedećim:

               „(g)  T1b;

               (h)  T2b;”;

               (b) dodaju se podtočke od (i) do (m):

               „(i)   T3b

               (j)   T4.1b

               (k)  T4.2b

               (l)   T4.3b

               (m)   Druga kategorija vozila:

                        (molimo navedite)”.

               Članak 2.

               Prenošenje

               1. Države članice najkasnije do [UP: [molimo unijeti datum – godinu dana nakon datuma objave ovog akta] donose i objavljuju zakone i druge propise koji su potrebni radi usklađivanja s ovom Direktivom. One Komisiji odmah dostavljaju tekst tih odredaba.

               One primjenjuju mjere potrebne radi usklađivanja s člankom 1. od [UP: molimo umetnite datum – isti datum kao i prethodno navedeni rok za prenošenje].

               Kad države članice donose te mjere, one sadržavaju upućivanje na ovu Direktivu ili se na nju upućuje prilikom njihove službene objave. Načine tog upućivanja određuju države članice.

               2. Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

               Članak 3.

               Stupanje na snagu

               Ova Direktiva stupa na snagu dvadesetog dana od dana objave u Službenom listu Europske unije.

               Članak 4.

               Adresati

               Ova je Direktiva upućena državama članicama.

               Sastavljeno u Bruxellesu 29.6.2021.

                     Za Komisiju

                     Predsjednica
                     Ursula VON DER LEYEN

                     (1)

                        Direktiva 2014/47/EU Europskog parlamenta i Vijeća od 3. travnja 2014. o pregledima tehničke ispravnosti na cesti gospodarskih vozila koja prometuju u Uniji i stavljanju izvan snage Direktive 2000/30/EZ (SL L 127, 29.4.2014., str. 134).

                     (2)

                        Direktiva 2000/30/EZ Europskog parlamenta i Vijeća od 6. lipnja 2000. o pregledu na cesti kojim se utvrđuje tehnička ispravnost gospodarskih vozila koja prometuju u Zajednici (SL L 203, 10.8.2000., str. 1.).

                     (3)

                        Direktiva 2014/45/EU Europskog parlamenta i Vijeća od 3. travnja 2014. o periodičnim tehničkim pregledima motornih vozila i njihovih priključnih vozila te stavljanju izvan snage Direktive 2009/40/EZ (SL L 127, 29.4.2014., str. 51.).

                     (4)

                        Direktiva 2003/37/EZ Europskog parlamenta i Vijeća od 26. svibnja 2003. o homologaciji traktora za poljoprivredu i šumarstvo, njihovih prikolica i priključnih vučenih strojeva, kao i njihovih sustava, sastavnih dijelova ili zasebnih tehničkih jedinica i o stavljanju izvan snage Direktive 74/150/EEZ (SL L 171, 9.7.2003., str. 1.).

                     (5)

                        Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (SL L 263, 9.10.2007., str. 1.)

                     (6)

                        Uredba (EU) br. 167/2013 Europskog parlamenta i Vijeća od 5. veljače 2013. o homologaciji i nadzoru tržišta vozila za poljoprivredu i šumarstvo (SL L 60, 2.3.2013., str. 1.).

                     (7)

                        Direktiva 2000/30/EZ Europskog parlamenta i Vijeća od 6. lipnja 2000. o pregledu na cesti kojim se utvrđuje tehnička ispravnost gospodarskih vozila koja prometuju u Zajednici, SL L 203, 10.8.2000., str. 1.

                     (8)

                        Direktiva 2003/37/EZ Europskog parlamenta i Vijeća od 26. svibnja 2003. o homologaciji traktora za poljoprivredu i šumarstvo, njihovih prikolica i priključnih vučenih strojeva, kao i njihovih sustava, sastavnih dijelova ili zasebnih tehničkih jedinica i o stavljanju izvan snage Direktive 74/150/EEZ (SL L 171, 9.7.2003., str. 1.).

                     (9)

                        Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (SL L 263, 9.10.2007., str. 1.)

                     (10)

                        Uredba (EU) br. 167/2013 Europskog parlamenta i Vijeća od 5. veljače 2013. o homologaciji i nadzoru tržišta vozila za poljoprivredu i šumarstvo (SL L 60, 2.3.2013., str. 1.).

                     (11)

                        Uredba (EU) 2018/858 Europskog parlamenta i Vijeća od 30. svibnja 2018. o homologaciji i nadzoru tržišta motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila, o izmjeni uredaba (EZ) br. 715/2007 i (EZ) br. 595/2009 te o stavljanju izvan snage Direktive 2007/46/EZ (SL L 151, 14.6.2018., str. 1.).